שאלות לחזרה- ספר ירמיהו
1. קרא ירמיה פרק א' פס' 19-4 וענה על שניים מהסעיפים א-ג .
א. ה' אומר לירמיהו : " בטרם אצרך בבטן ידעתיך ובטרם תצא מרחם הקדשתיך" (פסוק 5)
    שליחות המוטלת על אדם עוד לפני לידתו היא תופעה מוכרת במזרח הקדום. 
    אסרחדון מלך אשור אומר:"האלים הגדולים... קראוני למלוך על כל הארצות עוד בהיותי בבטן אמי
    יולדתי".
    מדוע מסופר שירמיהו נבחר עוד כשהיה ברחם, ומהי המטרה של ציון פרט זה בדברי אסרחדון? 
ב. בהקדשת ירמיהו לנביא יש מוטיבים המאפיינים הקדשות של נביאים.
    ציין שלושה מוטיבים כאלה מהקטע שלפניך, והסבר אותם. 
    בסס דבריך על הכתוב.
ג. קרא פסוקים 13 -19 בקטע שלפניך.
   בפסוקים אלה נזכרת המילה "חומות" פעמיים (בנטיות שונות): בפסוק אחד היא במשמעות המילונית
   (רגילה) ובפסוק אחר היא דימוי. 
   בכל אחד מהפסוקים , הסבר מהן החומות ומהו תפקידן.

2. קרא ירמיהו פרק י"ב פס' 6-1 וענה על שניים מהסעיפים א-ג.
א. קרא פסוקים 3-1 שלפניך, וכן ירמיהו כ' ,12 . בכתובים אלה יש נוסחים שונים של הביטוי ''בוחן 
     כליות ולב ''.
     (1) הסבר כיצד ביטוי זה קשור להבחנה בין הצדיק לרשע. בסס תשובתך על שני הכתובים.
     (2) מה מבקש ירמיהו מה' בעקבות הבחנה זו ? בסס את תשובתך על שני הכתובים.
ב. קרא פסוק 4 שלפניך, וכן דברים,י"א, 17-13  
    בשני כתובים אלה בא לידי ביטוי הקשר בין התנהגות האדם ובין היבול והאדמה . 
    הסבר קביעה זו על פי שני הכתובים.
ג. בפסוק 5 יש שני משלים . 
    צטט כל אחד מהמשלים והסבר את המשל ואת הנמשל בכל אחד מהם .

3. קרא ירמיה פרק  ל"א פס' 19-14 וענה על שניים מהסעיפים א-ג.
א.(1) על איזה חלק מהעם מדבר ירמיהו בפסוקים אלה? הבא ביסוס אחד מהכתוב.
   (2) איזה קושי עולה מכך לאור מקום נבואתו של ירמיה לפי ירמיה א' 3-1?
ב. בקטע מפורטים כמה גורמים לשיבת הבנים לארץ.
(1) מה בפעולת האם גרם לשיבת הבנים, ומה בדברי ה' מסביר את שיבתם?
(2) קרא ירמיה ל"א 29-26:
[bookmark: 27][bookmark: 28][bookmark: 29]כו הִנֵּה יָמִים בָּאִים, נְאֻם-יְהוָה; וְזָרַעְתִּי, אֶת-בֵּית יִשְׂרָאֵל וְאֶת-בֵּית יְהוּדָה, זֶרַע אָדָם, וְזֶרַע בְּהֵמָה.  כז וְהָיָה כַּאֲשֶׁר שָׁקַדְתִּי עֲלֵיהֶם, לִנְתוֹשׁ וְלִנְתוֹץ וְלַהֲרֹס--וּלְהַאֲבִיד וּלְהָרֵעַ:  כֵּן אֶשְׁקֹד עֲלֵיהֶם לִבְנוֹת וְלִנְטֹעַ, נְאֻם-יְהוָה.  כח בַּיָּמִים הָהֵם--לֹא-יֹאמְרוּ עוֹד, אָבוֹת אָכְלוּ בֹסֶר; וְשִׁנֵּי בָנִים, תִּקְהֶינָה.  כט כִּי אִם-אִישׁ בַּעֲו‍ֹנוֹ, יָמוּת:  כָּל-הָאָדָם הָאֹכֵל הַבֹּסֶר, תִּקְהֶינָה שִׁנָּיו
ציין שתי הבטחות (מפסוקים שונים) בנוגע למה שיתרחש אחרי השיבה לארץ. הסבר תשובתך.
ג. קרא פסוק 18 בירמיה ל"א.
הרמב"ם דן בעניין החזרה בתשובה וכותב: "ומה היא התשובה? הוא שיעזוב החוטא חטאו, ויסירו ממחשבתו ויגמור בליבו שלא יעשהו עוד....וכן יתנחם על שעבר, שנאמר 'כי אחרי שובי נחמתי' (ירמיה ל"א 18)".
הבא מדברי הרמב"ם שלושה מרכיבים בתהליך החזרה בתשובה, והסבר אותם.
הרמב"ם מבסס את דבריו על ביטוי מפסוק 18. מהו ביטוי זה? הבא שני ביטויי חרטה נוספים מפסוק 18, והסבר אותם.

